Hafna - og atvinnumálaráð Vesturbyggðar gerir athugasemdir við við þær breytingar sem sjávarútvegsráðherra gerði voru á forsendum úthlutunar byggðakvóta fyrir 2019 / 20 frá því sem gilti síðasta fiskveiðiár . Vísar ráðið í að starfshópur á vegum ráðherrans vinnur nú að endurskoðun úthlutunar byggðakvóta og annarra veiðiheimilda sem ríkið hefur forræði yfir . Eru það um 5,3% úthlutaðra heimilda ár hvert . Það magn byggðakvóta sem úthlutað er til byggðalaga innan Vesturbyggðar er skert verulega á milli ára og er engum byggðakvóta úthlutað á Patreksfjörð . Þá segir í bókun ráðsins að ekki verði séð af úthlutun byggðakvótans á fiskveiðiárinu 2019 / 2020 að horft hafi verið til meginmarkmiða byggðakvóta , þ.e. að skapa aukna atvinnu og störf í landi og lýsir hafna - og atvinnumálaráð því yfir miklum vonbrigðum með niðurstöðu úhlutunarinnar . Til Brjánslæjarhafnar var að þesus sinni úthlutað 15 tonnum og 73 tonnum til Bíldudalshafnar . Það er veruleg minnkun frá síðasta ári , en þá var ráðstafað 18 tonnum til Brjánslækjar , 47 tonnum til Patreksfjarðar og 141 tonnum til Bíldudals . sveitarfélag í stað byggðarlags Hafna - og atvinnumálaráðið leggur til við bæjarstjórn að farið verði með úthlutun byggðakvóta til fiskiskipa samkvæmt reglugerð nr. 676 / 2019 um úthlutun byggðakvóta til fiskiskipa á fiskveiðiárinu 2019 / 2020 , þó með þeim breytingum að unnt verði að úthluta byggðakvóta til skips sem skráð er innan sveitarfélagsins en ekki endilega innan þess byggðarlags sem byggðakvótinn er eyrnamerktur . Þá verði nægilegt að landa aflanum til vinnslu innan sveitarfélagsins og víkja því frá ákvæðum reglugerðarinnar sem kveður á um vinnslu í sama byggðarlagi .